./data/stoa0045/stoa003/stoa0045.stoa003.perseus-lat2.xml
Ausonius, Decimus Magnus
solae memoriae               negotium sparsa colligere et integrare lacerata, quod ridere magis quam               laudare possis, pro quo, si per sigillaria in auctione veniret, neque               Afranius naucum daret, neque ciccum suum Plautus offerret, piget enim               Vergiliani carminis dignitatem tam ioculari dehonestasse materia, sed               quid facerem? iussum erat: quodque est potentissimum imperandi genus,               rogabat, qui iubere poterat, sanctus imperator Valentinianus, vir meo               iudicio eruditus, nuptias quondam eiusmodi ludo descripserat, aptis  equidem versibus et compositione festiva  experiri               deinde volens, quantum nostra contentione praecelleret, simile nos de               eodem concinnare praecepit, quam scrupulosum hoc mihi fuerit, intellege:               neque ante-ferri volebam neque posthaberi, cum aliorum quoque iudicio               detegenda esset adulatio inepta, si cederem, insolentia, si ut aemulus               eminerem  suscepi igitur similis recusanti feliciterque et obnoxius               gratiam tenui nec victor offendi